Մառլոն Ջեքսոն

**Մառլոն Դեյվիդ Ջեքսոն** (, ), ամերիկացի երգիչ, երգահան և պարող, առավել հայտնի որպես «''The'' ''Jackson 5''» խմբի անդամ։ Նա Ջեքսոն ընտանիքի վեցերորդ զավակն է։ Ներկայումս Մառլոնը ղեկավարում է «*Study Peace Foundation»* հիմնադրամը, որը նպատակ ունի խթանել խաղաղությունն ու համերաշխությունը ամբողջ աշխարհում։

## Վաղ կյանք
Մառլոն Դեյվիդ Ջեքսոնը ծնվել է 1957 թվականի մարտի 12-ին՝ Սուրբ Մարիամի ողորմության հիվանդանոցում, Գարի, Ինդիանա նահանգում։ Նա վեցերորդ երեխան էր Ջոզեֆի և Քեթրին Ջեքսոնի ընտանիքում։ Նրա հայրը՝ Ջոզեֆը, աշխատում էր պողպատաձուլական գործարանում և նվագում էր «*[[Ռիթմ ընդ բլյուզ|R&B]]*» ժանրի «*Falcons»* խմբում իր եղբոր՝ Լյութերի հետ, իսկ մայրը՝ Քեթրինը, Եհովայի վկա էր։ Մառլոնը ծնվել է իր փոքր եղբայր Մայքլից (ծնված՝ 1958 թվականի օգոստոսի 29-ին) մեկ ու կես տարի առաջ։ Մանկության տարիներին Մառլոնը հատկապես մտերիմ էր Մայքլի հետ, ում նա համարում էր իր վաղաժամ մահացած երկվորյակ եղբայր՝ Բրենդոն Դեյվիդ Ջեքսոնի փոխարինողը։ «Մենք ընտանիքի կատակասերներն էինք»,- ասել է Մառլոնը։

1964 թվականի դրությամբ Մառլոնը և Մայքլը միացան իրենց եղբայրներ Տիտոյին, Ջեքիին և Ջերմեյնին՝ կազմելով «*Jackson 5»* խումբը։ Նրանց մայրը՝ Քեթրինը, նվագում էր դաշնամուր և կլառնետ, ինչպես նաև երգում էր եղբայրների հետ՝ հարմոնիաներով։ Հայրը՝ Ջոնը, ղեկավարում էր փորձերը՝ հեռու պահելով նրանց փողոցից և հնարավոր խնդիրներից։ Նրանք հաղթեցին երգի բազմաթիվ մրցույթներում ամբողջ նահանգում, այդ թվում՝ Նյու Յորքում, ինչը դարձավ նրանց կարիերայի սկիզբը։

Մառլոնը «*Jackson 5»*-ի ամենահայտնի անդամը չէր, բայց երգում էր խմբի շատ հիթերում՝ որպես հետին վոկալիստ։ Նա նաև նվագում էր կոնգա և թմբուկներ։ Ավելի ուշ նրանց կրտսեր եղբայրը՝ Ռենդին, միացավ խմբին, երբ Ջերմեյնը որոշեց մնալ «*Motown»* լեյբլում, այն բանից հետո, երբ խումբը փոխեց իր անունը «*[[The Jackson 5|The Jacksons]]»*։ Մառլոնը երեք քույր ունի՝ Ռեբբի, Լա Տոյա և Ջանեթ։

## Գործունեություն
### «''The Jackson 5''»
Մառլոնն ու իր եղբայրները 1967 թվականի նոյեմբերին պայմանագիր կնքեցին «*Steeltown Records»*-ի Գորդոն Քիթի հետ՝ որպես «*Jackson 5»*, իսկ նրանց առաջին սինգլը՝ *«[[Big Boy (մինի ալբոմ)|Big Boy]]»*, թողարկվեց 1968 թվականի հունվարի 31-ին։ «*Steeltown»* լեյբլում ևս երեք երգ ձայնագրելուց (երկու ձայնասկավառակի վրա) հետո՝ 1969 թվականին, խումբը պայմանագիր ստորագրեց «*Motown Records»*-ի Բերրի Գորդիի հետ։Չբավարարելով «*Motown Records»*-ի կողմից իրենց հաջողության դիմաց վճարվող հոնորարներով, ինչպես նաև ցանկանալով ավելի մեծ ստեղծագործական ազատություն՝ «*Jackson 5»*-ը 1975 թվականին որոշեց լքել լեյբլը և պայմանագիր կնքել «*[[Epic Records]]»*-ի հետ։ Ջերմեյնը հեռացավ «*Jackson 5»*-ից՝ սկսելու իր միայնակ կարիերան՝ «*Motown»*-ում, և նրան փոխարինեց իր եղբայրը՝ Ռենդի Ջեքսոնը։
աջից|մինի|Մառլոն (fաջից) և եղբարներ    1974 թիվ
Խմբի համար անսպասելի էր, որ Բերրի Գորդին արդեն գրանցել էր «*The Jackson Five*» անվան իրավունքը և թույլ չտվեց, որ խումբը շարունակեր օգտագործել այն լեյբլից հեռանալուց հետո։ «*Epic Records*-ի հետ պայմանագիր կնքելուց հետո խումբը վերանվանվեց «*The Jacksons*» անունով։ 1983 թվականին Գորդին հրավիրեց խմբին՝ ելույթ ունենալու «*Motown 25: Yesterday, Today, Forever*» հեռուստատեսային հատուկ շոուի ժամանակ։ 1997 թվականին Մառլոնը իր եղբայրների հետ ընդունվեց «Ռոքնռոլի փառքի սրահ»։ 2001 թվականին նա կրկին միավորվեց եղբայրների հետ՝ ելույթ ունենալու «*Michael Jackson 30th Anniversary*» հատուկ շոուի ժամանակ։

### Միայնակ գործունեություն
Ինչպես Մայքլն ու Ջերմեյնը, Մառլոնն էլ սկսեց միայնակ կարիերա՝ 1987 թվականին թողարկելով «*Baby Tonight»* ալբոմը։ Չնայած նրան, որ «*Baby Tonight»-*ը հասավ ԱՄՆ-ում «*Top R&B Albums»* չարթի 22-րդ հորիզոնականին՝ Մառլոնը դրանից հետո այլևս ալբոմ չի թողարկել։

### Հետագա գործունեություն
Մառլոնը հաջող կարիերա ունեցավ Կալիֆոռնիայի հարավում՝ անշարժ գույքի ոլորտում։ 1999 թվականին նա դարձավ «*Major Broadcasting Corporation»* (*MBC*) հեռուստաընկերության ղեկավարներից մեկը՝ Ֆլորիդացի փաստաբան Ուիլի Է. Գերիի, բեյսբոլիստ Սեսիլ Ֆիլդերի, բռնցքամարտիկ Եվանդեր Հոլիֆիլդի և Ալվին Ջեյմսի հետ միասին։«*MBC»*-ն կրոնական հեռուստաալիք էր, որը գործում էր Ատլանտայում։ 2004 թվականի հոկտեմբերի 1-ին այն վերանվանվեց «*Black Family Channel»*։ 2007 թվականի մայիսին «*Black Family Channel»*-ը վաճառվեց «*Gospel Music Channel»*-ին, որը ներկայումս հայտնի է որպես «*Up TV»*։ 2008 թվականին Մառլոնը՝ իր նոր գործընկերներոջ խորհուրդով հիմնեց «*Motherland Group LLC»* ընկերությունը, որի նպատակն է ճանաչում բերել Նիգերիայի հին Բադագրի քաղաքին՝ կրթության և տուրիզմի զարգացման միջոցով՝ միաժամանակ պահպանելով նրա պատմությունը։

Ներկայումս Մառլոնը ղեկավարում է «*Study Peace Foundation»*-ը, որը հիմնադրվել է 2015 թվականին՝ համայնքներում խաղաղություն և միասնություն խթանելու նպատակով։ Հիմնադրամը նախատեսված է երեխաների, մեծահասակների և տարեցների համար՝ ստեղծելով ծրագրեր, որոնք նպաստում են խաղաղ կենսակերպին։ «Որպես համայնք, մենք բոլորս պետք է գիտակցենք, որ խաղաղության և միասնության խթանումը շղթայական ռեակցիա կստեղծի, որը օրինակ կլնինի երեխաների համար։ Ամեն ինչ սկսվում է այն բանից, թե ինչ ենք մենք նրանց հասանելի դարձնում»,- ասել է Մառլոնը։ Հիմնադրամը համագործակցել է «*KaBOOM!»* ոչ առևտրային կազմակերպության հետ՝ խաղահրապարակներ կառուցելու համար Նյու Օռլեանում, Գերիում և Լոս Անջելեսում։

## Անձնական կյանք
### Ընտանիք
1975 թվականի օգոստոսին 18-ամյա Մառլոն Ջեքսոնը ամուսնացավ իր սիրելիի՝ Քերոլ Էն Փարքերի հետ, ում հանդիպել էր Նյու Օռլեանում՝ «*Jacksons»*-ի շրջագայություններից մեկի ընթացքում։ Մառլոնն ու Փարքերը ունեն երեք զավակ․

* Վալենսիա Քերոլայն Ջեքսոն (ծնվել է 1976 թվականի դեկտեմբերի 18-ին)
* Բրիթանի Շոնթի Ջեքսոն (ծնվել է 1978 թվականի սեպտեմբերի 4-ին)
* Մառլոն Դեյվիդ Ջեքսոն կրտսեր (ծնվել է 1981 թվականի սեպտեմբերի 23-ին)

Մառլոնն ու Քերոլը վեց թոռ ունեն՝ երկուսը՝ Վալենսիայում, չորսը՝ Բրիտանիաում։

### Մայքլի հիշատակի արարողությունը
2009 թվականի հուլիսի 7-ին՝ «*Staples Center»*-ում, Մառլոնն ու իր ընտանիքը հրաժեշտ տվեցին Մայքլին։ Մառլոնը նրան անվանեց ընտանիքի «հոգին» և ամբոխին դիմելով ասաց. **«**Գուցե հիմա, Մայքլ, նրանք քեզ հանգիստ թողնեն», և ավելացրեց. «Ես կցանկանայի, որ դու մեր եղբորը՝ իմ երկվորյակ եղբայր Բրենդոնին, գրկես իմ փոխարեն»։ Մառլոնը, եզրափակելով իր խոսքը, ասաց. «Ես քեզ սիրում եմ, **Մայքլ,** և կարոտելու եմ»։ Մայքլի հիշատակին Մառլոնն ու իր եղբայրները՝ Տիտոն, Ջեքին, Ջերմեյնը և Ռենդին, ծառայեցին որպես դագաղակիրներ՝ կրելով ոսկեգույն փողկապ, մեկ սպիտակ ձեռնոց և արևային ակնոցներ։

2019 թվականին «*[[Rolling Stone]]»*-ին տված հարցազրույցում Մառլոնը պաշտպանեց իր եղբորը՝ Մայքլին՝ նրա դեմ ուղղված մեղադրանքների վերաբերյալ՝ հայտարարելով. «Եթե քո եղբայրը մահացած լիներ, և ինչ-որ մեկը փորձեր սևացնել նրա անունը, դու նրան կպաշտպանեիր։ Դա Մայքլը չէ։ Դա նրա բնավորությանը չի համապատասխանում։ Մենք հաստատ գիտենք մեր եղբորը, և չկա ոչ մի փաստ, որը կարող է հաստատել այդ մեղադրանքները»։ Նա շարունակեց. «Սա արագ գումար աշխատելու միջոց է»։

## Սկավառակագիտություն
### Ստուդիային ալբոմներ

### Սինգլներ

### Այլ
* 1980: Լա Թոյա Ջեքսոն– Լա Թոյա Ջեքսոն
* 1981: *My Special Love* – Լա Թոյա Ջեքսոն
* 1983: *Wright Back at You* – Բեթթի Ուրայթ
* 1983: *Respect* –Բիլլի Գրիֆին
* 1984: *Heart Don't Lie* – Լա Թոյա Ջեքսոն
* 1984: *Dream Street* – Ջանեթ Ջեքսոն
* 1985: "We Are the World"
* 1986: *The Golden Child* Soundtrack.
* 1989: *2300 Jackson Street*
* 2011: AI Feat. The Jacksons (Ջեքի Ջեքսոն/Տիտո Ջեքսոն/Մառլոն Ջեքսոբ) - «*Letter in the Sky*»

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի փոփ երգիչներ
Կատեգորիա:Երգահաններ
Կատեգորիա:Երգիչներ
Կատեգորիա:Մայքլ Ջեքսոն
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի խորեոգրաֆներ
Կատեգորիա:Ամերիկացի պարողներ
Կատեգորիա:Ամերիկացի գործարարներ